Γιάννης Γκαγκαλούδης

Ο Γιάννης Γκαγκαλούδης (Κυψέλη, 22 Αυγούστου 1978), είναι Έλληνας επαγγελματίας καλαθοσφαιριστής. Διαθέτει ύψος 1,92 μέτρα και αγωνίζεται στις θέσεις πόιντ γκαρντ και σούτινγκ γκαρντ για τον Έσπερο Καλλιθέας.

Σταδιοδρομία 
Γεννήθηκε στη Κυψέλη το 1978 και ξεκίνησε την καριέρα του στο Παλαιό Φάληρο. Το 1999 μετακόμισε στην ομάδα της πρώτης εθνικής, την Δάφνη όπου έμεινε για δύο σεζόν. Ο Γκαγκαλούδης κέρδισε το 2003 το FIBA ​​EuroCup Challenge με τον Άρη, και το 2004 πήρε μεταγραφή για τον Παναθηναϊκό με τον οποίο κέρδισε το Πρωτάθλημα Ελλάδας. Την επόμενη σεζόν συμφώνησε με τον ΠΑΟΚ όπου έμεινε για δυο σεζόν. Το καλοκαίρι του 2006 και ενώ είχε προτάσεις από ισπανικές και ιταλικές ομάδες, ο Γκαγκαλούδης υπογράφει με την ΑΕΚ Αθηνών τον Οκτώβριο του 2006. Τον Αύγουστο του 2007 ήταν η πρώτη μεταγραφή του Ρεθύμνου για την πρώτη σεζόν του συλλόγου στο ελληνικό πρωτάθλημα μπάσκετ. Τον Ιανουάριο του 2008, υπέγραψε για την ομάδα της Ευρωλίγκα, Βίρτους Ρόμα, αλλά αφέθηκε ελεύθερος ένα μήνα αργότερα και ενώ εμφανίστηκε σε μόλις τρία παιχνίδια σκοράροντας 4.0 πόντους ανά παιχνίδι. Τον Φεβρουάριο του 2012 έφυγε από το Μαρούσι, λόγω οικονομικών προβλημάτων του συλλόγου, και υπέγραψε για την κυπριακή ομάδα Απόλλων Λεμεσού. Μετά την ολοκλήρωση της σεζόν στη Κύπρο, ο Γκαγκαλούδης υπέγραψε στην Καβάλα για δεύτερη φορά στην καριέρα του να παίξει για την ομάδα της σεζόν 2012-2013. Τον Ιανουάριο του 2013 δέχτηκε μια προσφορά από Étoile Sportive du Sahel του πρωταθλήματος μπάσκετ της Τυνησίας και βοήθησε την ομάδα του να κερδίσει τόσο το πρωτάθλημα και το κύπελλο.

Ο Γκαγκαλούδης υπέγραψε για την Λιβαδειά στην ελληνική Α2, το Νοέμβριο του 2014. Ονομάστηκε MVP του πρωταθλήματος Α2 το 2015 καθώς είχε μέσο όρο 21.4 πόντους, 2.8 ριμπάουντ, 6.9 ασίστ και 1.8 κλεψίματα ανά παιχνίδι ενώ βρέθηκε και στην καλύτερη πεντάδα. Τον Ιούνιο του 2015, ανανέωσε το συμβόλαιό του με τη Λιβαδειά για την επόμενη σεζόν. Την επόμενη χρονιά ήταν ο πρώτος σκόρερ του πρωταθλήματος και οδήγησε την ομάδα όντας πρώτος σε σκοράρισμα, ασίστ, κλεψίματα και τρίποντα με μέσο όρο 22.6 πόντους, 3.4 ριμπάουντ, 6.2 ασίστ και 1.9 κλεψίματα ανά παιχνίδι. Παρά τις παραστάσεις του, το συμβόλαιό του λύθηκε με κοινή συναίνεση στις 18 Απριλίου 2016. Στις 19 Ιουλίου 2016 ο αθλητής, υπέγραψε στον Ηρακλή Θεσσαλονίκης της Ελληνικής Α2. Αυτή τη σεζόν μπήκε στην καλύτερη πεντάδα της Α2. 

Το καλοκαίρι του 2018 συμφώνησε με την ομάδα του Αιγάλεω για την Γ΄ Εθνική. Τον Απρίλιο του 2019 πανηγύρισε την άνοδο της ομάδας στην Β΄ Εθνική. 

Το καλοκαίρι του 2019 συμφώνησε με την ομάδα του Μαρουσίου για την Β΄ Εθνική. Την σεζόν 2019-20 μέτρησε 21.6 πόντους και 54 εύστοχα τρίποντα σε 20 παιχνίδια. Τον Μάιο του 2020, ανανέωσε την συνεργασία του με το Μαρούσι για ένα ακόμα χρόνο. Τον Ιούλιο του 2021, ανακοίνωσε την παραμονή του στην ομάδα για ακόμα μία σεζόν. Στις 22 Ιανουαρίου 2022, αποφάσισε να αποχωρήσει από το Μαρούσι. Μέχρι να αποχωρήσει για τη σεζόν 2021-22 είχε 18,2 πόντους, 4,1 ασίστ, 1,6 ριμπάουντ και 1,2 κλεψίματα κατά μέσο όρο στην Α2 Εθνική.

Στις 2 Φεβρουαρίου 2022, ανακοινώθηκε από τον Έσπερο Καλλιθέας που αγωνίζεται στη Β’ Εθνική.

Τίτλοι

Συλλογικοί
Άρης
 1x Champions Cup: (2003)

Παναθηναϊκός
 1x Πρωτάθλημα Ελλάδας: (2004)

Ετουάλ Σπορτίβ Ντου Σαχέλ
 1x Πρωτάθλημα Τυνησίας: (2013)
 1x Κύπελλο Τυνησίας: (2013)

Διακρίσεις
 Ελληνικό All-Star Game: (2006)
 Πολυτιμότερος παίκτης (MVP) του πρωταθλήματος της Α2 Εθνικής: (2015)
 Πρώτος σκόρερ Α2 Εθνικής: (2016)
 2x Καλύτερη πεντάδα Α2: (2015, 2017)

Προσωπική ζωή 
Είναι παντρεμένος και έχει μια κόρη. Είναι φίλαθλος του Παναθηναϊκού.

Παραπομπές

Εξωτερικοί σύνδεσμοι 
 

Έλληνες καλαθοσφαιριστές
Πόιντ γκαρντ
Σούτινγκ γκαρντ
Καλαθοσφαιριστές Παλαιού Φαλήρου
Καλαθοσφαιριστές Δάφνης
Καλαθοσφαιριστές Άρη
Καλαθοσφαιριστές Παναθηναϊκού
Καλαθοσφαιριστές ΠΑΟΚ
Καλαθοσφαιριστές ΑΕΚ
Καλαθοσφαιριστές Ρεθύμνου
Καλαθοσφαιριστές Βίρτους Ρόμα
Καλαθοσφαιριστές Ε.Κ. Καβάλας
Καλαθοσφαιριστές Ολυμπιάδας Πατρών
Καλαθοσφαιριστές Αμαρουσίου
Καλαθοσφαιριστές Απόλλωνα Λεμεσού
Καλαθοσφαιριστές Ικάρου Καλλιθέας
Καλαθοσφαιριστές Α.Ε. Λιβαδειάς
Καλαθοσφαιριστές Ηρακλή
Καλαθοσφαιριστές Αιγάλεω
Καλαθοσφαιριστές τυνησιακών συλλόγων
Έλληνες καλαθοσφαιριστές στο εξωτερικό